തുരുത്തിശ്ശേരി

കേരളത്തിലെ എറണാകുളം ജില്ലയിലെ നെടുമ്പാശ്ശേരി ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് തുരുത്തിശ്ശേരി. നെടുമ്പാശ്ശേരി ഗ്രാമപഞ്ചായത്തിലെ ഒരു വാർഡാണിത്. അത്താണി, അകപ്പറമ്പ്, കപ്രശ്ശേരി, നെടുമ്പാശ്ശേരി എന്നിവയാണ് ചുറ്റുമുള്ള ഗ്രാമങ്ങൾ. നാഷണൽ ഹൈവേ 544, അത്താണി - നെടുമ്പാശ്ശേരി എയർപോർട്ട് റോഡ് എന്നീ രണ്ട് റോഡുകൾക്കിടയിലായാണ് തുരുത്തിശ്ശേരി സ്ഥിതിചെയ്യുന്നത്. തുരുത്തുശ്ശേരി - കോരത്തോട് റോഡാണ് ഇവിടെയുള്ള പ്രധാന റോഡ്. ഏറ്റവും അടുത്ത പട്ടണം അങ്കമാലിയാണ്.
ആരാധനാലയങ്ങൾ
മുകുന്ദപുരം ശ്രീ മഹാവിഷ്ണു ക്ഷേത്രം, മാടശ്ശേരി ക്ഷേത്രം, പുളിയാമ്പള്ളി നമ്പൂരിശ്ശൻ, ശാസ്താ ക്ഷേത്രം എന്നിവയാണ് ഇവിടെയുള്ള പ്രധാന ഹിന്ദു ക്ഷേത്രങ്ങൾ.

 വിദ്യാഭ്യാസസ്ഥാപനങ്ങൾ 
ഗവണ്മെന്റ് എൽ പി എസ് തുരുത്തിശ്ശേരിയാണ് ഇവിടെ സ്ഥിതിചെയ്യുന്ന സ്ക്കൂൾ. ഈ സ്ക്കൂൾ ദേശീയപാതയ്ക്കരികിലായി സ്ഥിതിചെയ്യുന്നു.

അവലംബങ്ങൾ